laion/Wikipedia-Exotic huggingface dataset:
מוחמד במבה

מוחמד "מו" במבה (באנגלית: Mohamed "Mo" Bamba; נולד ב-12 במאי 1998) הוא כדורסלן אמריקאי המשחק בקבוצת פילדלפיה 76' מליגת ה-NBA. גובהו 2.13 מטרים והוא משחק בעמדת הסנטר. מוטת ידיו של במבה – 2.39 מטרים – היא מוטת הידיים הארוכה ביותר שנמדדה אי פעם במסגרת ה"דראפט קומביין", בו נמדדים המועמדים לבחירה בדראפט ה-NBA. במבה נולד וגדל בשכונת הארלם שבניו יורק, להורים שמוצאם מחוף השנהב. בגיל 15 עבר ללמוד ב'תיכון וסטאון' שבפנסילבניה, ובשנתו האחרונה בתיכון נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית. בשנת 2017 החל ללמוד באוניברסיטת טקסס באוסטין, ולשחק בקבוצת הכדורסל שלה. לאורך עונת הבכורה שלו בליגת המכללות קלע 12.9 נקודות בממוצע למשחק, וכן הוביל את מחוז ה-BIG 12 בממוצעי ריבאונדים (10.4) וחסימות (3.7) למשחק. בסיום העונה נבחר לחמישיית ההגנה של המחוז, ולחמישייה השנייה של העונה במחוז. לאחר הדחתה של קבוצתו בסיבוב הראשון של טורניר אליפות המכללות הודיע במבה על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA. בדראפט ה-NBA‏ 2018 נבחר במבה על ידי אורלנדו מג'יק בבחירה השישית. בפברואר 2019 אובחן במבה כסובל משבר מאמץ בשוקת רגלו השמאלית, אשר השבית אותו ממשחק עד סיום העונה. ב-47 המשחקים בהם שותף בעונת הרוקי רשם במבה ממוצעים של 6.2 נקודות ו-5.0 ריבאונדים למשחק, כמחליפו מהספסל של ניקולה ווצ'ביץ'. ביוני 2020 נדבק בנגיף הקורונה, ובאוגוסט פורסם כי לא ישוב לשחק בעונת 2019/2020 ויחמיץ את פלייאוף 2020. בפברואר 2023 הועבר בטרייד משותף עם ארבע קבוצות ללוס אנג'לס לייקרס. בסיום העונה שוחרר מהקבוצה. ביולי 2023 חתם בפילדלפיה 76'. מדיה וקבצים בנושא מוחמד במבה בוויקישיתוף אתר האינטרנט הרשמי של מוחמד במבה מוחמד במבה, ברשת החברתית אקס (טוויטר) מוחמד במבה, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN הניו יורק טיימס, מו במבה לא שוכח את השכונה, כי הוא לקח אותה איתו ל-NBA, באתר הארץ, 14 בנובמבר 2018 במבה קובע שיא מדידות שלקראת הדראפט, באתר cbssports.com,‏ 17 במאי 2018 ריאיון עם במבה, באתר 247sports.com,‏ 7 ביולי 2016 במבה נבחר להשתתף במשחק מקדונלד'ס אול-אמריקן, באתר usatodayhss.com,‏ 18 בינואר 2017 סטטיסטיקות מכללות ותארים, באתר sports-reference.com במבה מעמיד את עצמו לבחירה בדראפט 2018, באתר ESPN,‏ 20 במרץ 2018 דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018 עדכון מצבו של במבה, באתר אורלנדו מג'יק, 5 בפברואר 2019 במבה עוזב את הבועה ויחמיץ את הפלייאוף, באתר USA Today,‏ 14 באוגוסט 2020
יחסי אזרבייג'ן–ניגריה

יחסי אזרבייג'ן–ניגריה הם היחסים הדיפלומטיים שבין הרפובליקה של אזרבייג'ן לבין הרפובליקה הפדרלית של ניגריה. ניגריה הכירה בעצמאות אזרבייג'ן ב-11 במרץ 1992. ב-1 בדצמבר 2012, אלהאג'י טוקור מונה לשגריר ניגריה באזרבייג'ן לאחר שהציג את כתב האמנתו לנשיא אזרבייג'ן. ב-22 באוקטובר 2007, מנהל הארכיון הניגרי ביקר באזרבייג'ן. בשנת 2016, שווי הסחורה שיוצאה מניגריה לאזרבייג'ן הגיעה לסך 15.3 אלף דולר אמריקאי והיא כללה מכונות בעלות פונקציה אחת, רהיטים, כלי בית מברזל, פעמונים וקישוטים ממתכת ושטיחים. באותה שנה, שווי הסחורה שיוצאה מאזרבייג'ן לניגריה הגיעה לסך 41.2 אלף דולר אמריקאי והיא כללה שנאים, לוחות בקרה חשמליים, מנועים, ציוד לסקירה ועוד. בשנת 2015, שווי הסחורה שיוצאה מניגריה לאזרבייג'ן הגיעה לסך 8.98 אלף דולר אמריקאי והיא כללה בושם צמחים בלבד. באותה שנה, שווי הסחורה שיוצאה מאזרבייג'ן לניגריה הגיעה לסך 10.6 אלף דולר אמריקאי והיא כללה חלקי חילוף. ניגריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.[דרוש מקור][דרושה הבהרה] אזרבייג'ן מיוצגת בניגריה על ידי שגרירות שהיא מחזיקה באבוג'ה, בירת ניגריה.[דרוש מקור][דרושה הבהרה] יחסי אזרבייג'ן-מאלי יחסי אזרבייג'ן-אלג'יריה מדיה וקבצים בנושא יחסי אזרבייג'ן–ניגריה בוויקישיתוף יחסי אזרבייג'ן - ניגריה, באתר משרד החוץ האזרי Products that Nigeria exports to Azerbaijan (2016), The Observatory of Economic Complexity (באנגלית) (ארכיון) Products that Nigeria imports from Azerbaijan (2016), The Observatory of Economic Complexity (באנגלית) (ארכיון) Products that Nigeria exports to Azerbaijan (2015), The Observatory of Economic Complexity (באנגלית) (ארכיון) Products that Nigeria imports from Azerbaijan (2015), The Observatory of Economic Complexity (באנגלית) (ארכיון)
מרווין באגלי

מרווין באגלי השלישי (באנגלית: Marvin Bagley III; נולד ב-14 במרץ 1999) הוא כדורסלן אמריקאי המשחק בקבוצת וושינגטון ויזארדס מליגת ה-NBA. גובהו 2.11 מטרים והוא משחק בעמדות הפאוור פורוורד והסנטר. נכדו של כדורסלן העבר ג'ו קולדוול, אשר שיחק בליגות ה-NBA וה-ABA בין השנים 1964–1975. באגלי נולד בעיר טמפי שבאריזונה, בה למד עד גיל 15. בשנתו השנייה בתיכון עבר ללמוד ב'אקדמיית הילקרסט' שבפיניקס, בה שיחק לצד דיאנדרה אייטון, ולאחר מספר חודשים עבר לתיכון הפרטי 'סיירה קניון' אשר בלוס אנג'לס, המוכר בקידום תלמידים ספורטאים. בשל מעברו לסיירה קניון "ממניעים ספורטיביים", לא הורשה באגלי להשתתף במשחקי נבחרת הכדורסל של התיכון עד סיום העונה. בשנתו השלישית בתיכון, והראשונה בקבוצת הכדורסל של סיירה קניון, קלע באגלי 24.9 נקודות למשחק ונבחר לחמישיית העונה של ליגת התיכונים בארצות הברית. בסיום אותה שנה הודיע כי השלים את הדרישות לסיום לימודיו התיכוניים, לאחר שלקח שיעורים מקוונים, וכי בכוונתו להצטרף לאוניברסיטת דיוק. בעונתו היחידה כשחקן קבוצת אוניברסיטת דיוק, תחת המאמן מייק ששבסקי, רשם באגלי ממוצעים של 21.0 נקודות ו-11.5 ריבאונדים למשחק ונבחר לחמישיית העונה בליגת המכללות. כחלק מרביעיית פרשמנים בולטת, לצד ונדל קרטר, גארי טרנט וטרבון דובאל, הוביל באגלי את דיוק עד לשלב רבע הגמר ("Elite Eight") של טורניר אליפות המכללות. ב-28 במרץ 2018 הודיע על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA. בדראפט ה-NBA 2018 נבחר באגלי במקום השני על ידי סקרמנטו קינגס. לאורך עונת הרוקי שלו קלע 14.9 נקודות ואסף 7.6 ריבאונדים בממוצע למשחק, כמחליפם מהספסל של וילי קאולי-סטיין ונמניה בייליצה, ובסיומה העונה נבחר לחמישיית הרוקיז של העונה. בעונת 2019/2020 שיחק ב-13 משחקים בלבד, בשל פציעות באגודל ובכף הרגל. מדיה וקבצים בנושא מרווין באגלי בוויקישיתוף מרווין באגלי, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN 'הכירו את מרווין באגלי', באתר bleacherreport.com,‏ 31 באוגוסט 2015 Top NBA draft prospects Deandre Ayton and Marvin Bagley have Valley ties, באתר abc15.com,‏ 6 ביוני 2018 באגלי לא מורשה להשתתף במשחקי קבוצת התיכון, באתר ESPN,‏ 21 ביוני 2016 באגלי מקבל אישור להירשם לאוניברסיטת דיוק, באתר cbssports.com,‏ 8 בספטמבר 2017 סטטיסטיקות מכללות ופרסים, באתר sports-reference.com באגלי מודיע עוזב את אוניברסיטת דיוק, באתר ESPN,‏ 29 במרץ 2018 דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018 עדכון פציעתו של באגלי, באתר הקינגס, 21 ביולי 2020
ג'ארן ג'קסון הבן

ג'ארן ג'קסון הבן (באנגלית: .Jaren Jackson Jr; נולד ב-15 בספטמבר 1999) הוא כדורסלן אמריקאי המשחק בקבוצת ממפיס גריזליס מליגת ה-NBA. גובהו 2.11 מטרים והוא משחק בעמדות הפאוור פורוורד והסנטר. בנו של כדורסלן העבר ג'ארן ג'קסון האב, אשר היה פעיל בין השנים 1989–2002. בשנת 2023 זכה ג'קסון בפרס שחקן ההגנה של העונה ב-NBA. והוא השחקן הכי צעיר שזכה בתואר אחרי דווייט האוורד. ג'קסון נולד בעיר פליינפילד שבניו ג'רזי, ולמד בבגרותו באינדיאנפוליס, אינדיאנה. כתלמיד ב'תיכון פארק טודור' זכה פעמיים באליפות התיכונים של אינדיאנה, ובשנתו האחרונה בתיכון עבר ל'תיכון לה לומייר' אשר בעיר לה פורטה שבצפון אינדיאנה. במהלך אותה עונה נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית. בסיום לימודיו התיכוניים בחר ללמוד באוניברסיטת המדינה של מישיגן, אשר את קבוצתה אימן טום איזו. בעונתו היחידה בקבוצת הכדורסל של האוניברסיטה רשם ג'קסון ממוצעים של 10.9 נקודות, 5.8 ריבאונדים ו-3.0 חסימות למשחק. הודות ליכולת מצוינת של כוכב הקבוצה מיילס ברידג'ס העפילה מישיגן סטייט לטורניר אליפות המכללות כמדורגת ראשונה במחוז ה-Big Ten, אך הודחה בסיבוב השני של הטורניר על ידי אוניברסיטת סירקיוז. בסיום העונה נבחר ג'קסון לשחקן ההגנה של המחוז, ולחמישיית העונה השלישית של המחוז. באפריל 2018 הודיע ג'קסון על כוונתו לוותר על שלוש שנות לימודיו הנותרות באוניברסיטה, ולהעמיד את עצמו לבחירה בדראפט ה-NBA. בדראפט ה-NBA‏ 2018 נבחר ג'קסון בבחירה הרביעית על ידי ממפיס גריזליס. בפברואר 2019 נפצע בירך ונאלץ להחמיץ את 23 המשחקים האחרונים של העונה. לאורך עונת הרוקי רשם ממוצעים של 13.8 נקודות, 4.7 ריבאונדים ו-1.4 חסימות למשחק, ובסיומה נבחר לחמישיית הרוקיז של העונה. באוגוסט 2020 נפצע בברכו השמאלית, ונאלץ להחמיץ את המשך עונת 2019/2020. בסיום עונת 2022/2023 סייע ג'קסון לקבוצתו לסיים את העונה במקום השני במערב, ואף נבחר לשחקן ההגנה של העונה, לאחר רשם ממוצעים של: 18.61 נקודות, 6.76 ריבאונדים, חסם 3 זריקות למשחק, והוסיף חטיפה. ג'קסון נבחר לשחקן ההגנה לעונת 2023/2024 בפעםהשנייה ברציפות, והוא השחקן השני הכי צעיר בהיסטוריהית ה-NBA. מדיה וקבצים בנושא ג'ארן ג'קסון הבן בוויקישיתוף ג'ארן ג'קסון הבן, ברשת החברתית אקס (טוויטר) ג'ארן ג'קסון הבן, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN Strictly Business, באתר theplayerstribune.com,‏ 16 ביוני 2017 ג'ארן ג'קסון ג'וניור נבחר לשחקן ההגנה, באתר ערוץ הספורט, ‏2 במרץ 2023 תיכון פארק טודור זוכה באליפות המדינה 2015, באתר indystar.com,‏ 28 במרץ 2015 ג'קסון נבחר להשתתף במשחק מקדונלד'ס אול-אמריקן, באתר landof10.com,‏ 22 בינואר 2017 סטטיסטיקות המכללות של ג'קסון, באתר sports-reference.com ג'קסון זוכה בפרסי פרשמן העונה ושחקן ההגנה של העונה ב-Big Ten, באתר landof10.com,‏ 26 בפברואר 2018 ג'קסון מעמיד את עצמו לבחירה בדראפט 2018, באתר ESPN,‏ 20 במרץ 2018 דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018 עדכון פציעתו של ג'קסון, באתר הגריזליס, 4 באוגוסט 2020 מערכת ספורט היום, השני הצעיר בהיסטוריית ה-NBA: ג'ארן ג'קסון ג'וניור שחקן ההגנה של העונה, באתר ישראל היום, ‏18.4.24
מבנה (פירושונים)

האם התכוונתם ל... מבנה – מערך של פריטים המסודר לפי כללים מוגדרים, בין אם הוא טבעי, למשל בגאולוגיה, ובין אם הוא יזום, למשל בהנדסה מבנה אדריכלי – גוף גדול מעשה ידי אדם המקובע אל האדמה ונוצר כתוצאה מבנייה בניין (מבנה) – מבנה אדריכלי המיועד לשימוש כמחסה ולתפוסה מתמשכת על ידי בני אדם מבנה-על – עצם מעשה ידי אדם בעל גודל עצום מבנה ההכבדה – מבנה העשוי מבטון מזוין בצורת גליל, הממוקם ברחוב גנרל פפה, בצפון מערב רובע טמפלהוף בברלין, גרמניה מבנה (גאולוגיה) – תוצר של היערכות סלעי קרום כדור הארץ במרחב תלת-ממדי כתוצאה מפעולתם של תהליכים גאולוגיים מבנה (לוגיקה מתמטית) – התאמה המפרשת את הביטויים של שפה פורמלית כביטויים אודות מבנה מתמטי מסוים מבנה (מתמטיקה) – במתמטיקה: מונח לא פורמלי המציין יחסים לא טריוויאליים (שאינם מתקיימים תמיד) בין איבריה של קבוצה מבנה (תעופה) – קבוצת מטוסים הטסים יחד תחת פיקודו של אחד הטייסים מבנה אלגברי – מבנה מתמטי המורכב מקבוצה עם פעולה, או פעולות, המקיימות אקסיומות מסוימות מבנה גבישי – אופן הסידור של האטומים בגביש מבנה הארגון – מערך מורכב ומוגדר היטב של תפקידים בארגון וקשרי הגומלין ביניהם מבנה חברתי – בסוציולוגיה: מערכות יחסים בין ישויות או קבוצות נפרדות מבנה לואיס – כתיב כימי, אשר נועד להציג את הקשרים בין האטומים במולקולה, ואת האלקטרונים הבלתי קושרים שלעיתים קיימים בה מבנה מולקולרי – ארגונם במרחב התלת-ממדי של האטומים המרכיבים מולקולה כלשהי מבנה נתונים – במדעי המחשב: דרך לאחסון נתונים במחשב, כך שניתן יהיה להשתמש בהם באופן יעיל מבנה נדל"ן – קבוצת נדל"ן של החברות "כלכלית ירושלים", "מבני תעשייה" ו"דרבן" ננו-מבנה – עצם שגדול יותר ממבנים מולקולריים, אך קטן יותר ממבנים מיקרוסקופיים בביוכימיה: מבנה ראשוני – ההרכב האטומי והקשרים הכימיים המחברים את האטומים במולקולה ביולוגית (כדוגמת חלבון או DNA) מבנה שניוני – מבנים מאפיינים של השרשרת הראשית של חומצות האמינו (לעיתים נקרא גם שלד) של הפוליפפטיד מבנה שלישוני – המבנה המרחבי (תלת-ממדי) של מקרומולקולות ביולוגיות, ובראשן חלבונים מבנה רביעוני – הסידור המרחבי של חלבונים המורכבים ממספר שרשראות פוליפפטידיות
מיקל ברידג'ס

מִיקֵל ברידג'ס (באנגלית: Mikal Bridges; נולד ב-30 באוגוסט 1996) הוא כדורסלן אמריקאי המשחק בקבוצת בניו יורק ניקס מליגת ה-NBA. גובהו 1.98 מטרים והוא משחק בעמדות הקלע והסמול פורוורד. זכה פעמיים באליפות ליגת המכללות בכדורסל כשחקן אוניברסיטת וילאנובה, בשנים 2016 ו-2018. ברידג'ס נולד בפילדלפיה שבפנסילבניה, ולמד ב'תיכון גרייט ואלי' ביחד עם בן דודו מיילס שבעיר מאלוורן הסמוכה. בגיל 15 החל להשקיע בקריירת המשחק שלו ככדורסלן, לאחר שגבהּ תוך מספר חודשים בכ-8 סנטימטרים לגובה 1.98 מטרים. לאחר לימודיו התיכוניים החל ללמוד באוניברסיטת וילאנובה הצמודה לפילדלפיה. בשנתו הראשונה באוניברסיטה בחר שלא לשחק בקבוצת הכדורסל, ובמקום זאת עזר לצוות האימון של הקבוצה כסקאוט. בשנה העוקבת הצטרף לסגל הקבוצה, וזכה עמה באליפות ליגת המכללות לאחר שקלע כ-6.4 נקודות למשחק כשחקן ספסל. בעונתו השנייה בווילאנובה הציג שיפור בשני צידי המגרש והפך לאחד משחקני ההגנה המוערכים בליגת המכללות, אך קבוצתו הפסידה במפתיע כבר בסיבוב השני של טורניר האליפות. בעונתו השלישית והאחרונה בקבוצת האוניברסיטה הוביל אותה, לצד הגארדים ג'יילן ברנסון ודונטה דיווינצ'נזו, לזכייה נוספת באליפות המכללות. לאורך העונה קלע 17.7 נקודות בממוצע למשחק, ובמשחק הגמר מול אוניברסיטת מישיגן קלע 19 נקודות. בסיום אותה עונה, שהייתה הרביעית שלו באוניברסיטה, הודיע ברידג'ס כי החליט לוותר על שנת הלימודים האחרונה שהיה זכאי לה, על מנת להעמיד את עצמו לבחירה בדראפט ה-NBA. בדראפט ה-NBA‏ 2018 נבחר ברידג'ס על ידי פילדלפיה 76' בבחירה העשירית, ומיד הועבר בטרייד לפיניקס סאנס. ברידג'ס שותף בכל 82 משחקי קבוצתו בעונת הבכורה שלו, וקלע במהלכם 8.3 נקודות בממוצע למשחק. מדיה וקבצים בנושא מיקל ברידג'ס בוויקישיתוף מיקל ברידג'ס, ברשת החברתית אקס (טוויטר) מיקל ברידג'ס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN עבור ברידג'ס, להצלחה דרוש יותר מאשר כישרון, באתר philly.com,‏ 27 בפברואר 2018 מיקל ברידג'ס, מסקאוט לשחקן חשוב, באתר NBC,‏ 15 במרץ 2016 סטטיסטיקות המכללות של ברידג'ס, באתר sports-reference.com עבור וילאנובה, ברידג'ס הפך למומחה הגנתי, באתר NBC,‏ 14 במרץ 2017 וילאנובה זוכה באליפות המכללות 2018, באתר הרשמי של ליגת המכללות,‏ 2 באפריל 2018 ברידג'ס מודיע אל התמודדותו לבחירה בדראפט 2018, באתר ESPN,‏ 10 באפריל 2018 דראפט 2018: אייטון נבחר ראשון, בגלי שני, דונצ'יץ' הועבר בטרייד לדאלאס, באתר וואלה, 22 ביוני 2018
ולדימיר ניבזורוב

ולדימיר מיכאלוביץ' ניבזורוב (ברוסית: Владимир Михайлович Невзоров; נולד ב-5 באוקטובר 1952) הוא ג'ודוקא עבר רוסי, אלוף אולימפי ממונטריאול 1976 ואלוף העולם משנת 1975. במרץ 1972, ניבזורוב השתתף באליפות אירופה לנוער שנערכה בלנינגרד שבמדינת הולדתו וזכה במדליית הזהב בקטגוריית המשקל עד 70 ק"ג כאשר גבר בגמר על אלן לנדאר הצרפתי. בשנת 1975, ניבזורוב התחרה באליפות העולם שנערכה בווינה וזכה במדליית הזהב. בשמינית הגמר הוא ניצח את רוברט וארגה הרומני, ברבע הגמר הוא ניצח את קארוי מולנר ההונגרי ובחצי הגמר ניצח את קוג'י קוראמוטו היפני. בגמר הוא פגש את בן ארצו ואלרי דבויניקוב וניצח באיפון לאחר שביצע תרגיל אוצ'י-מאטה מוצלח. באותה השנה הוא השתתף באליפות אירופה שנערכה בליון וזכה גם שם במדליית הזהב לאחר שגבר בגמר על ואלרי דבויניקוב בשחזור הגמר מאליפות העולם. ניבזורוב השתתף באולימפיאדת מונטריאול 1976 בקטגוריית המשקל עד 70 ק"ג וזכה במדליית הזהב. בקרב הראשון הוא ניצח את מריאן טלאי הפולני, בשמינית הגמר הוא ניצח את תומאס האגמן השווייצרי וברבע הגמר ניצח את ג'ון ואן הוק האוסטרלי. בחצי הגמר ניבזורוב ניצח את לי צ'אן-סון הקוריאני ובגמר ניצח את קוג'י קוראמוטו היפני. במאי 1977, ניבזורוב זכה במדליית זהב באליפות אירופה בפעם השנייה לאחר שניצח בגמר את מריאן טלאי הפולני. בשנת 1980, הוא מונה לתפקיד המאמן של נבחרת ברית המועצות. בשנים 1999-2001 הוא אימן את נבחרת רוסיה והיה המאמן הראשי במשלחת הג'ודו לאולימפיאדת סידני 2000. ולדימיר ניבזורוב, באתר olympedia.org ולדימיר ניבזורוב, באתר איגוד הג'ודו העולמי ולדימיר ניבזורוב, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. הקרב מול ואלרי דבויניקוב גמר אליפות העולם 1975, אתר JudoInside
הר באבל (אלברטה)

הר באבל (באנגלית: Mount Babel) הוא הר ברכס בואו, בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה. גובהו של ההר 3,103 מטרים מעל פני הים, והוא מתנשא לגובה של 200 מטרים מעל סביבתו. ניתן לראות את ההר מעמק עשר הפסגות. הראשונים שטיפסו על ההר היו א. הארט (A Hart), אדוארד אוליבר וילר (Edward Oliver Wheeler), ל. וילסון (L. Wilson) ו-ה. וורספולד (H. Worsfold) בשנת 1910.  • Brandon Pullan, The Bold and Cold: A History of 25 Classic Climbs in the Canadian Rockies, PP 133-138 • Chic Scott, Pushing the Limits: The Story of Canadian Mountaineering, P 171 מדיה וקבצים בנושא הר באבל בוויקישיתוף תצלום לוויין של הר באבל הר באבל באתר peakware הר באבל באתר peakbagger הר באבל באתר summitsearch הר באבל באתר peakfinder תרשים הנוף הנשקף מהר באבל באתר peakvisor תצלומי הר באבל תחזית מזג אוויר עדכנית עבור הר באבל סטטיסטיקות מזג אוויר עבור הר באבל תיאור הטיפוס על הר באבל לפי מקור אחר 3,101 מטרים מעל פני הים מידע גאוגרפי והיסטורי באתר אנציקלופדיית ההרים הקנדית
הר באבל (קוויבק)

הר באבל (באנגלית: Mount Babel) הוא ההר הגבוה ביותר באי רנה לוואסרה, בפרובינציית קוויבק שבקנדה. גובהו של ההר 952 מטרים מעל פני הים, והוא מתנשא 590 מטרים מעל מאגר מאניקוואגאן. ההר ממוקם בשטח שמורת הטבע האקולוגית לואי-באבל. ההר ממוקם במרכז מכתש פגיעה ונוצר על ידי פגיעת מטאוריט לפני 214 מיליון שנה, והוא אחד ממכתשי הפגיעה הגדולים על פני כדור הארץ. ההר קרוי על שם המיסיונר הקתולי לואי באבל (1829-1912), אשר המיר לנצרות את שבט האומות הראשונות אינו.  מדיה וקבצים בנושא הר באבל בוויקישיתוף השמורה האקולוגית לואי-באבל - אתר רשמי (בצרפתית) תצלום לוויין של אזור הר באבל מפה טופוגרפית של אזור הר באבל הר באבל באתר peakbagger תחזית מזג אוויר עדכנית עבור הר באבל תחזית מזג אוויר עדכנית, ונתוני זריחה ושקיעה תיאור הר באבל וסביבתו, סרטון באתר יוטיוב תצלומי אזור הר באבל מידע גאוגרפי וגאולוגי מידע גאוגרפי מידע גאוגרפי והיסטורי (בצרפתית) הר באבל, סרטון באתר יוטיוב
יחסי מונטנגרו–סין

יחסי מונטנגרו–סין הם היחסים הדיפלומטיים בין רפובליקת מונטנגרו לבין הרפובליקה העממית של סין. סין הכירה במונטנגרו ב-14 ביוני 2006. היחסים הדיפלומטיים בין המדינות כוננו ב-7 ביולי 2006. סין פתחה את שגרירותה בפודגוריצה ב-7 ביולי 2006. מונטנגרו פתחה את שגרירותה בבייג'ינג ב-13 בנובמבר 2007. בשנת 2016, שווי הסחורה שיוצאה ממונטנגרו לסין הגיעה לסך 31.9 מיליון דולר אמריקאי והיא כללה שנאים, עופרת אלומיניום, עופרת, יין, עץ מנוסר ועוד. באותה שנה, שווי הסחורה שיוצאה מסין למונטנגרו הגיעה לסך 246 מיליון דולר אמריקאי והיא כללה טלפונים, מחשבים, מכוניות, תה, בצל, מכונות שטיפה, גלגלי גומי, בגדים ועוד. בשנת 2016, שווי הסחורה שיוצאה ממונטנגרו לסין הגיעה לסך 10.4 מיליון דולר אמריקאי והיא כללה עופרת אלומיניום, עופרת, יין, עץ מנוסר, טלפונים ועוד. באותה שנה, שווי הסחורה שיוצאה מסין למונטנגרו הגיעה לסך 232 מיליון דולר אמריקאי והיא כללה טלפונים, מחשבים, חוטים מבודדים, אופניים, צינורות אוויר, שנאים, בצל, מכונות שטיפה, גלגלי גומי, בגדים ועוד. סין מיוצגת במונטנגרו על ידי שגרירות שהיא מחזיקה בפודגוריצה, בירת המדינה. מונטנגרו מיוצגת בסין על ידי שגרירות שהיא מחזיקה בבייג'ינג, בירת המדינה. Products that China imports from Montenegro (2016), The Observatory of Economic Complexity (באנגלית) (ארכיון) Products that China exports to Montenegro (2016), The Observatory of Economic Complexity (באנגלית) (ארכיון) Products that China imports from Montenegro (2015), The Observatory of Economic Complexity (באנגלית) (ארכיון) Products that China exports to Montenegro (2015), The Observatory of Economic Complexity (באנגלית) (ארכיון) שגרירות סין בפודגוריצה, מונטנגרו שגרירות מונטנגרו בבייג'ינג, סין
הר באבל

האם התכוונתם ל... הר באבל (אלברטה) – הר ברכס בואו בפרובינציית אלברטה שבקנדה הר באבל (קוויבק) – הר בפרובינציית קוויבק שבקנדה
הר בידל

הר בידל (באנגלית: Mount Biddle) הוא הר ברכס בואו, בהרי הרוקי הקנדיים, בפרובינציית קולומביה הבריטית שבקנדה. גובהו של ההר 3,320 מטרים מעל פני הים, והוא מתנשא 731 מטרים מעל סביבתו (מעל מעבר אופאבין, המפריד בין הר בידל לבין הר האנגאבי). הר בידל הוא ההר ה-84 בגובהו בקולומביה הבריטית. ההר ממוקם בסמוך לאגם מקארתור, ולאגם אוהרה, בשטח הפארק הלאומי יוהו. שמו של ההר ניתן לו על ידי סמואל אי. אס. אלן (Samuel E.S. Allen) בשנת 1894. ההר נקרא על שם אנתוני ג'וזף דרקסל בידל האב, חברו של אלן. אלן קרא לכתף הדרומית של ההר "פסגת קרטיס" (Curtis Peak) על שם רסט רנו קרטיס, מורה למתמטיקה במספר מוסדות אקדמיים בניו אינגלד אשר חקר את ההרים. הראשונים שטיפסו על ההר היו א. אגרס (A. Eggers), ה. סי. פארקר (H.C. Parker), סי. קאופמן (C. Kaufmann) ו-ה. קאופמן (H. Kaufmann) בשנת 1903. • Brian Patton, Bart Robinson, Canadian Rockies Trail Guide, P 278 מדיה וקבצים בנושא הר בידל בוויקישיתוף תצלום לוויין של הר בידל הר בידל באתר summitsearch תרשים הנוף הנשקף מהר בידל באתר peakfinder הר בידל באתר peakfinder תחזית מזג אוויר עבור הר בידל סטטיסטיקות מזג אוויר עבור הר בידל מידע גאוגרפי והיסטורי באתר אנציקלופדיית ההרים הקנדית לפי מקור אחר גובה ההר 3,319 מטרים מעל פני הים הרי קולומביה הבריטית לפי גובהם Glen W. Boles, William Lowell Putnam, Roger W. Laurilla, Canadian Mountain Place Names: The Rockies and Columbia Mountains, P 75
PCMCIA

ה־PCMCIA (מאנגלית: האיגוד הבינ"ל של כרטיסי זיכרון למחשב האישי) הוא סטנדרט להתקנים היקפיים למחשבים ניידים. סוג נוסף של התקני זיכרון של PCMCIA הוא ה-ExpressCard. גודלו של הכרטיס למחשב נייד הוא כגודלו כרטיס אשראי. ישנם שלושה גדלים שונים השונים בעוביים: טיפוס 1 הוא בעובי של 3.3 מילימטר, טיפוס 2 בעובי של 5 מילימטר, וטיפוס 3 הוא בעובי של 10.5 מילימטר. כולם באורך של 85.6 מילימטר וברוחב של 54 מילימטר. כרטיסי ה-PC הראשונים נועדו להרחבת זיכרון אולם קיומו של סטנדרט לציוד היקפי לניידים הוביל לפיתוחם של התקנים מסוגים שונים אשר נועדו למפרט זה, למשל כרטיסי רשת, מודמים ואף דיסקים קשיחים. גם ה-CompactFlash משתמש באותו מפרט החשמלי כמו כרטיס ה-PC, לכן כרטיס PC של CompactFlash דורש רק מתאם שקע (Socket) מתאים. האפיק (bus) ב-PCMCIA הוא בעל רוחב של 16 ביט. CardBus היא גרסה של 32 ביט, הרצה במהירות של 33 מגה־הרץ, על אותם גדלים פיזיים סטנדרטיים. CardBus מכיל גם יכולת שליטה על האפיק, אשר מאפשר לבקר האפיק "לדבר" עם ההתקנים האחרים על האפיק ללא צורך לעבור דרך המעבד. דבר זה מאפשר העברה מהירה של מידע. כיוון ש-CardBus הוא בעל 32 ביט ותומך בשליטה על האפיק, הוא הופך דומה בצורה מספיקה לPCI, כך ששבבים ומערכות שבבים יכולים להיות מותאמים הן ל-PCI והן ל-CardBus, למשל אלה אשר תומכים בWi-Fi. כרטיסי ה-ExpressCard הם כרטיסים שבאו להחליף את הכרטיסים מהדור הישן של ה-PCMCIA ואשר נבנו סביב הארכיטקטורה של הPCI-Express. הם קטנים פיזית מהכרטיסים הקודמים ונכון לשנת 2007 מרבית המחשבים הניידים מגיעים עם כניסה כזו (או לחלופין, ללא כל כניסה ושימוש בהתקנים מסוג USB או FireWire. מחשבי לנובו הם חריגים בתחום ואלה מגיעים עם כניסה מסוג ExpressCard ו-CardBus. כרטיסי ה-ExpressCard אינם תומכים לאחור בגרסאות קודמות של ה-PCMCIA בגלל השינוי במבנה הממשק. מדיה וקבצים בנושא PCMCIA בוויקישיתוף אודות PCMCIA (באנגלית) סקירה של כרטיס ה-PC (באנגלית) תקן כרטיס ה-PC (באנגלית) ExpressCard (באנגלית) דף המידע של PCMCIA ללינוקס (באנגלית) סקירת מעמד ה־PCMCIA/CardBus בלינוקס (באנגלית)
בידל

האם התכוונתם ל... הר בידל – הר בשרשרת הרי הרוקי הקנדיים ג'ורג' בידל – גנטיקאי, זוכה פרס נובל לפיזיולוגיה או לרפואה רנה בידל – הנציב העליון של פולינזיה הצרפתית בידל הפייטן – דמות בסדרת הארי פוטר. על פי הסדרה, קוסם בן ימי הביניים ומחבר מעשיות בידל הפייטן
פאנו (פירושונים)

האם התכוונתם ל... Fano: פאנו – עיר חוף בנפת פזארו אה אורבינו שבמחוז מארקה שבאיטליה ג'ינו פאנו – מתמטיקאי יהודי איטלקי. מנציגיה הבולטים של האסכולה האיטלקית לגאומטריה רוברט פאנו – מדען מחשב אמריקאי, יהודי יליד איטליה, מחלוצי תורת האינפורמציה ומחשוב בשיתוף זמן קוד שאנון-פאנו – טכניקה לבניית קוד תחיליות המבוסס על קבוצה של סמלים והתדירות שהם מופיעים מנחם עזריה מפאנו – רב, פוסק ומקובל. נחשב לגדול המקובלים באיטליה Peano: ג'וזפה פאנו – מתמטיקאי איטלקי מערכת פאנו או אקסיומות פאנו - מערכת מתמטית, המהווה מודל פורמלי של המספרים הטבעיים עקום פאנו – מסילה רציפה, הממלאת שטח דו-ממדי או בעל ממד גבוה יותר Fanno: ג'ינו ג'ירולאמו פאנו – מהנדס מכונות איטלקי זרימת פאנו – זרימה אדיאבטית דרך תעלה בעלת שטח קבוע עם התייחסות להשפעת החיכוך